প্রথম গোপাল
গোপাল (জন্ম: - ৭৭০ মৃত্যু) ছিলেন বাংলার পাল রাজবংশের প্রতিষ্ঠাতা। তিনি ৭৫০ থেকে ৭৭০ খ্রিস্টাব্দ পর্যন্ত রাজত্ব করেন। পাল রাজাদের নামের শেষে "পাল" শব্দাংশটির অর্থ "রক্ষাকর্তা"। তাঁদের সঠিক জাতি-পরিচয় জানা যায় নি।
দেবপাল
দেবপাল (খ্রিস্টীয় ৯ম শতাব্দী) ছিল ভারতীয় উপমহাদেশের বাংলা অঞ্চলের পাল সাম্রাজ্যের সর্বাপেক্ষা অধিক শক্তিধর সম্রাট। তিনি ছিলেন পাল রাজবংশের তৃতীয় রাজা। তাঁর পিতা তথা পূর্বসূরি ছিলেন ধর্মপাল। দেবপাল অধুনা ভারতের অসম ও ওড়িশা রাজ্যের ভূখণ্ড জয় করে সাম্রাজ্যের সীমানা প্রসারিত করেছিলেন। পাল উৎকীর্ণ লিপিগুলিতে উল্লিখিত হয়েছে যে, তিনি আরও কিছু অঞ্চল জয় করেছিলেন। তবে সেই দাবিগুলি অতিরঞ্জিত।